Tarnowske Gōry: 10 tysiyncy złotych we toalecie
We sztwŏrtek, 18 stycznia, 20 lŏt modŏ kobiyta znŏdła we toalecie istyj restauracyji w Tarnowskich Gōrach portmanyj ze 10 tysiōncami złotych, dokumyntami i kartami płatniczymi. Zŏbrzanka zazwōniyła tōż na policyjŏ, żeby przekŏzać jij znalezisko. Policyjōny, co przijechali na miejscie, dowiedzieli sie, iże portmanyj leżoł we toalecie na przewijŏku, a farbã mioł podobnõ do przewijŏka, tōż niy było go dobrze widać.
Dinst policyje na bazie informacyji we dokumyntach skōntaktowoł sie ze szandarami we Żorach, a ci podjechali do pōmiyszkaniŏ ôd posiedzicielki portmanyja. Tam trefiyli na jeji kamratkã, co zarŏz zazwōniyła dō nij. Posiedzicielka – 52 lata starŏ kobiyta – durch była jeszcze we drōdze do dōm i ani niy wiedziała, iże niy miała ze sobōm pijyndzy i dokumyntōw. Zawrōciyła tōż do Tarnowskich Gōr i ôdebrała stracōny portmanyj.
Zŏbrzanka, co znŏdła portmanyj we toalecie restauracyje pedziała szandarōm ino, że zrobiyła to, co trza dycki robić.
Zdrzōdło: KKP Tarnowske Gōry
szl_Latn szl_Latn szl_Latn szl_Latn szl_Latn